Tinc entès: Perquè és tan difícil canviar les coses?\nSigui quina sigui la societat en la qual vivim, sempre hi ha coses amb les quals no estem comformes, no ens satisfan prou o no ens deixen ben parats. Hi ha situacions on no ens sentim identificats amb la manera com funciona el món que ens envolta o que, directament, aquest no ens proporciona mitjans suficients per tenir un bon projecte de vida. Volem canviar les coses per poder sentir-nos més identificats amb la societat en la qual vivim i jugar un bon paper en la participació dins d'aquesta.\n"Podem no identificar-nos amb la societat en la qual vivim o estar decebuts amb les perspectives que aquesta ens ofereix"\nPerò canviar coses dins la societat no és gent fàcil. Cal tenir en compte que cada societat porta la seva pròpia inèrcia. La inèrcia és la manera de ser i de funcionar d'una societat. Com es governa, com es produeixen béns i serveis, que pren les decisions més importants i com aconsegueixen que aquestes siguin respectades, com s'entenen les relacions personals, quins valors i creences predominen, etc.\n"Tota societat té una inèrcia, una manera de ser i de funcionar difícil de canviar"\nAquesta inèrcia és la que és en part perquè ha vingut funcionant relativament bé durant molt de temps, almenys per a certa quantitat de persones, i en part perquè és el que tothom coneix i veu que tothom respecta i aplica en general.\nSi ens trobem insatisfets amb la inèrcia que ha vingut portant la societat durant els últims temps, és possible que vulguem que alguna cosa canvíi, ja sigui aquest un canvi rellevant o només algun detall de poca envergadura.\nPerò per fer un canvi possible, haurien de passar almenys una de les següents coses. Que la manera de funcionar de la societat decebi i molesti a molta gent o que algú faci una proposta força prometedora i d'un cost relativament baix.\n"Per portar a terme un canvi, o molta gent està decebuda amb l'actual societat, o algú proposa algun canvi prometedor i d'un cost relativament baix"\nFaig notar això del cost relativament baix perquè molta gent que voldria canvis no els dóna suport per por a totes les conseqüències imprevisibles que el canvi podria tenir. Al cap i a la fi, les persones hem aprés a moure'ns, de millor o pitjor manera, sota aquesta inèrcia, i no sabrem si ens adaptarem millor o pitjor al canvi. També cal tenir en compte la reacció d'aquells que estan bé com estan, que sempre n'hi han i solen tenir molts recursos per oposar-s'hi i convertir l'aplicació dels canvis en un problema.\nPublicat per Didac Díaz a 2:37


Sons de la Mediterrània : Festassa bluegrass a Mollet del Vallès\nActualitzat el 07/11/2019\nFestassa bluegrass a Mollet del Vallès\nEl festival Al Ras reuneix grans músics d'aquest estil el dissabte 10 de novembre\nEl festival Al Ras de música bluegrass i old-time, que impulsa el banjista Lluís Gómez, celebra la 18a edició aquests dies amb activitats a diversos espais de Gràcia. El plat fort, però, serà el dissabte 9 de novembre al centre Can Pantiquet de Mollet, amb actuacions durant tota la tarda i la nit.\nEl mandolinista Tony Williamson és un dels participants al festival Al Ras 2019\nA la trobada, que inicialment s'havia de fer a la plaça de Prat de la Riba però s'ha hagut de traslladar a causa de les eleccions, hi participaran Al Ras House & Clogging Dancers (17.15 h), el mandolinista Tony Williamson (17.45 h), Bum Ditty (18.15 h), Barcelona Bluegrass Kids (19.15 h), Mando Duo (19.30 h), Silky Ramblers (20.30 h) i Jeff Scroggins & Scroggdogs (21.30 h). Les actuacions culminaran amb una jam final oberta a tots els participants.\nAbans, aquest mateix dijous 7 de novembre, a La Sonora de Gràcia, a Barcelona, es podrà escoltar els Silky Ramblers. El divendres 8, a La Sedeta, hi haurà un taller de tarda dedicat al banjo de cinc cordes amb el nord-americà Jeff Scoggins i concerts de nit amb Al Ras House Band & Clogging Dancers i el mateix Scroggins amb el grup The Scroggdogs.\nFinalment, el festival Al Ras s'acomiadarà el diumenge 10 de novembre a la tarda, a La Sonora de Gràcia, amb la popular 'Barcelona Bluegrass Jam'.\nAl RasBluegrassMollet del VallèsLluís Gómezbanjomandolina


Aquesta Política de privacitat s'aplica a www.empiresuites.com, que és propietat i està operat per Empire Suites. Aquesta Política de privacitat descriu com recopilem i fem servir la informació que deixes al nostre web (www.empiresuites.com), com ara les teves dades personals. A més, descriu les opcions que tens pel que fa a l'ús que fem de les teves dades personals i com pots accedir-hi i actualitzar-les.\nSi vols que es deixin de processar les teves dades d'acord amb el que s'estipula als propòsits C-F i no trobes cap opció per donar-te de baixa directament (com per exemple, a la configuració del teu compte), posa't en contacte amb info@empiresuites.com .\nConfiem en tu per assegurar que les teves dades personals estan completes, són precises i estan actualitzades. Si hi ha cap imprecisió o canvi en les teves dades personals, cal que ens n'informis immediatament a info@empiresuites.com . Gestionarem la teva petició d'acord amb la llei vigent.\nSi tens cap pregunta o queixa sobre com processem les teves dades personals o vols exercir els drets que es descriuen en aquest avís, pots posar-te en contacte amb nosaltres a: info@empiresuites.com . També pots posar-te en contacte amb l'autoritat de protecció de dades local.


Ep! família: 2010\nENS VEUREM EL PROPER DIJOUS\nCom ens marca el calendari escolar , el proper dimarts es considera festiu (festa de lliure disposició de l’Escola). És per aquest motiu que l’Escola tornarà a obrir les seves portes el proper dijous, dia 9 de desembre.\nAprofitem per a recordar-vos les dues convocatòries que encara són obertes:\nFins el proper divendres, dia 10 de desembre\nFins el divendres, dia 17 de desembre\nCOMENÇA EL CICLE DE L’HIVERN\nEl proper divendres, dia 10 de desembre, iniciarem les celebracions de benvinguda de l’hivern.\nEls tioners ens portaran el “tió” que simbolitza la natura que, ara sembla “dormida””, però que es prepara per a tornar a començar el seu cicle vital.\nAquestes celebracions es clouran, a l’Escola, el dia 22 a la 1 del migdia (jornada intensiva)\nSom molts els qui, aprofitant el cap de setmana i tot fent una mica d’exercici, ens apropem a les obres del nou edifici de l’Escola.\nDesprés de tant de temps... Amb retards, problemes, possibles aturades,...\nAvui podem dir que les obres van com es diu en el poema Canción del pirata d’Espronceda: “Viento en popa, a toda vela”\nLes referències que ens donen de l’obra són immillorables. Avui, a part de treballar en la façana exterior, ja s’està treballant en l’interior (electricitat, aigua, calefacció, etc)\nAllò que semblava tan llunyà, fa només un any, comença a ser a prop. El mes de febrer podrem parlar de quan i com fer el canvi d’edifici.\nA PROPOSIT DEL CONSELL ESCOLAR\nEls darrers dies del mes passat vam celebrar les eleccions per a la renovació del Consell Escolar. Del sector pares es van escollir els dos candidats que s’havien presentat. Abans d’acabar el trimestre farem la constitució del Nou Consell Escolar.\nAquest procés de renovació ens permet tornar a explicar la voluntat del nostre centre de tenir els màxim canals de participació possible.\nÉs per això que el Consell Escolar (màxim òrgan de participació de l’Escola) és obert a tothom que hi desitgi.\nÉs per aquest motiu que us convidem a fer del nou Consell Escolar un autèntic òrgan de participació i no un “senzill” òrgan burocràtic. Us convidem a que aquest sigui la nostra “àgora-plaça” on cadascú, des de la seva responsabilitat, aporti, conegui, proposi tot allò que és i vol ser la nostra Escola.\nUna comunitat educativa més viva i compartida.\nPublicat per escola Puigsoler a 7:17 Cap comentari:\nDIMARTS 23, ELECCIONS AL CONSELL ESCOLAR\nEl proper dimarts, a les hores d’entrada i sortida, trobareu una mesa electoral, per tal d’escollir dos representants de les mares i pares, al Consell Escolar de l’Escola.\nDe moment tenim dos candidats:\nEn Lluc Basora (pare de la Laia de 2n i de la Vinyet de P4)\nLa Maribel Jódar (mare del Martí Lapeña de P5)\nEp! No us oblideu de portar alguna documentació on hi consti el vostre NIF.\nLa vostra participació és important.\nASSEMBLEA DE L’AMPA\nUs convoca, el proper dia 26 de novembre a les 21 hores, a l’Assemblea de l’AMPA amb el següent Ordre del dia:\n1. Aprovació de l’acta anterior (podeu trobar l’acta a la següent adreça: http://informatiuampa.blogspot.com/).\n2. Filosofia de l’Escola i de l’AMPA.\n3. Pressupost 2010/2011: presentació, discussió i aprovació.\n4. Coordinació entre comissions: elecció del representant de cada comissió.\n5. Figura del pare o de la mare delegats de classe.\n6. Properes festes a organitzar.\n7. Calendari de l’escola.\nSORTIDES: CICLE INICIAL VA A MARESA\nEl nens i nenes de 1r i 2n nivells, aniran al teatre Conservatori de Manresa a veure l’espectacle musical DesConcert\nFins el dia 17 de desembre recollirem aliments (oli, sucre, pasta, arròs, llegums, conserves, cereals, ...) per a la campanya que organitza l’Àrea de Serveis Socials del nostre poble.\nTambé necessitem gent per a fer la recollida (apunteu-vos a secretaria)\nRECUPERA UNA JOGUINA DE L’OBLIT\nFins el 10 de desembre tenim temps de buscar un joc o joguina que ens agradava molt i que ara, que ens hem fet més grans, ja no utilitzem, i portar-la a l’Escola per tal que serveixi per tornar a fer gaudir uns altres nens i nenes.\nRECORDATORI PER A DESPISTATS\nPer a totes aquelles famílies que s’han pogut despistar, us recordem que cal pagar la quota de material (52€) i l’aportació per a les sortides (50€)\nJa sabeu que teniu tot el curs per a fer aquests pagaments.\nPublicat per escola Puigsoler a 8:01 Cap comentari:\nELS ALUMNES DE PRIMÀRIA MENGEM +FRUITA\nTots els alumnes de primària participen al Pla de Consum de Fruita a les Escoles. Aquest pla preveu que el alumnes de primària consumeixin quatre tipus de fruita (de l’època de l’any) al mes\nDurant aquests quatre dies, abans de plegar a la tarda, les classes de primària aturen les seves activitats i descobreixen, en molt casos, que hi ha fruites que no havien menjat mai i que són boníssimes.\nDurant aquest dos mesos haurem tastat: nectarines, préssecs, prunes, raïm, peres, pomes i mandarines.\nCada dos anys es celebren eleccions als Consell Escolar de les Escoles de Catalunya, per a renovar la seva composició.\nEl calendari electoral per a la renovació de dos dels representants de la mares i pares és el següent:\n*Revisió del cens electoral (penjat a la cartellera de davant la secretaria). Del 8 al 10 de novembres, reclamacions sobre el cens.\n*El dia 10 de novembre. Sorteig per a la designació dels membres de la taula electoral.\n*Fins al 16 de novembre, presentació de candidatures.\n*23 de novembre elecció dels representants de les mares i pares al Consell Escolar del Centre.\nNOU SERVEI DE MENJADOR\nAquest curs el servei de menjador el gestiona la cooperativa Freescop. Els canvis que ha suposat aquest ja s’han anat explicant.\nMalgrat els canvis, us volem recordar el caràcter educatiu del menjador de la nostra Escola.\nRecordar-vos, igualment, que davant de qualsevol “problema” cal adreçar-se, en primer terme, a la coordinadora del nostre menjador (l’Ester) i si el tema no es pot resoldre o supera la seva jurisdicció, podeu adreçar-vos al director de l’Escola.\nLOTERIA DE L’AMPA\nEn aquest moments ja no es disposa de més loteria de l’AMPA. Som a l’espera de què se’n pugui disposar de més.\nCada infant que arriba a l’Escola ho fa amb un bagatge cultural molt important (sovint la societat i la mateixa escola, ho oblida i/o ho rebutja)\nPer a la nostra Escola aquest és un fet importantíssim.\nCom més acolorit és el “mapa mundi” de la procedència dels nostres alumnes, més gran és la riquesa de la nostra Escola.\nQuan acollim a un infant procedent d’una altra cultura, ens beneficiem de la seva motxilla plena de coses noves per a nosaltres. Coses que ens fan créixer com a ciutadans.\nPublicat per escola Puigsoler a 12:44 Cap comentari:\nL’Associació de Mares i Pares de l’Escola, com cada any, posa a la venda la loteria de Nadal, com a forma d’obtenir recursos per a les activitats que desenvolupa...\nNo us quedeu sense !!! ...I si toca ?\nEl proper dimarts, 26 d’octubre, a les 6 de la tarda, celebrarem el primer Consell Escolar d’aquest curs.\nCom sabeu, el Consell Escolar és el màxim òrgan de decisió de l’Escola.\nEstà composat per representants de les famílies i dels treballadors del centre.\nA la nostra Escola, és obert a tot els pares, mares, i mestres.\nA la pàgina electrònica de l’escola, trobareu l’ordre del dia i la documentació que s’hi discutirà.\nIOGA I CAPOEIRA\nLa propera setmana començaran les sessions de ioga i capoeira. Si encara no us hi heu apuntat , potser encara hi sou a temps. Dilluns comença la capoeira i dimecres el ioga. Recordeu que cal abonar el cost de la matrícula als mestres de ioga i de capoeira (10 €)\nEl proper divendres, dia 29 d’octubre, celebrarem la festa de tardor. Després de l’èxit de la gimcana de l’any passat, aquest any repetirem.\nDes de l’AMPA segur que necessiten gent per a poder realitzar aquesta activitat.\nINFORMACIÓ DE L’AMPA\nDes de l'AMPA de l'Escola Cal Soler informem a tots els pares i mares que hem posat a la vostra disposició un bloc que es diu Informatiu de l'AMPA i on hi podreu trobar diversa informació relacionada amb les activitats de l'AMPA i de l'escola en general.\nTambé us informem que tenim una nova adreça electrònica de l'AMPA que podeu utilitzar com una eina més de comunicació amb l'equip gestor de l'AMPA. També el podeu utilitzar per enviar-nos material que cregueu que podríem penjar al bloc. Aquest bloc pot ser un espai carregat d'informació útil que anem construint entre tots plegats. Animeu-vos i feu-vos-el vostre!!!\nAdreça electrònica: ampa.escola.cal.soler@gmail.com\nÈXIT DEL 1r MARKADILLU\nLa Comissió de medi ambient de l’Escola, vol donar-vos les gràcies per la gran aportació que heu fet, tots plegats a l’èxit del “1r. Markadillu” de Cal Soler.\nAixò ens anima a poder seguir en aquesta línia de treball de sostenibilitat i cooperació entre tots plegats.\nUs volem comunicar que la roba “sobrant” es vehicularà a instàncies que puguin fer un us escaient de les vostres aportacions.\nPublicat per escola Puigsoler a 7:46 Cap comentari:\n17 d'octubre: 1r "markadillu" de l'Escola\nCom que els nens creixen molt ràpid, a vegades la roba els queda petita i en bon\nestat. Des de la comissió de medi ambient, s’ha pensat que la vida d’aquesta\nroba es pot allargar.\nDe vegades la donem a amics, nebots… però de vegades no la passem a ningú\ni com que aquí, a l’escola, som com una gran família, hem decidit intentar dur a\nterme aquest intercanvi.\nAlguns de vosaltres ja sabeu que a principi de curs es fa una FESTA DE\nBENVINGUDA. Us podem avançar que serà el proper 17 d’octubre i\nl’aprofitarem per fer aquest “markadillu”.\n1. Fins el 8 d’octubre podeu portar roba que ja no utilitzeu, però que estigui en\n2. La roba ha de ser per a nens i nenes, penseu que aquí hi vénen alumnes que\nfan P3 i potser són menudets i altres que fan cicle superior que són molt alts. Per\ntant tenim molta varietat de talles.\n3. A cada nen o nena se li donarà un val per una peça de roba. Si recollim molta\nroba podrem donar més vals a cada nen o nena.\n4. Cada família pot disposar dels seus vals lliurement.\n5. La roba l’heu de portar com us agradaria trobar-la: ben neta i planxada.\n6. La roba que entra en aquest intercanvi és la següent:\n· Pantalons ( de pana, texans, leggings…)\n· Faldilles i vestits\n· Samarretes, camises i bruses i jerseis.\n· Jaquetes, anoracs i abrics.\n· Guants, bufandes i gorres.\n7. El dia 17 d’octubre la roba estarà penjada en uns expositors i podreu triar les\npeces que més us agradin, a canvi dels vals.\nAquesta és una idea que ens fa molta il—lusió i que ens agradaria poder-la repetir a la\nprimavera amb el següent canvi de roba.\nESPEREM LAVOSTRA COL—LABORACIÓ\nPublicat per escola Puigsoler a 7:22 Cap comentari:\nEL 29 S, FAREM VAGA\nEl professorat i els professionals del centre hem acordat fer la vaga general\nconvocada per aconseguir que els governs espanyol i català aturin les mesures\nantisocials i les retallades injustes i inacceptables que atempten greument\ncontra els drets laborals i socials dels treballadors i treballadores i pensionistes\nEns afegim a la vaga general perquè creiem que ens juguem el futur com a\ndocents, com a treballadors i treballadores, com a defensors dels serveis públics\ni per tant de l’escola pública, com a futurs pensionistes. També ens afegim com\na pares i mares, fills i filles, familiars i persones solidàries amb tantes altres que\nestem pagant els efectes de la crisi que no hem provocat. Però sobretot, per\ndignitat democràtica i ciutadana.\nParticipem a la vaga del 29 de setembre:\n· Perquè estem en contra dels retalls en polítiques socials que afecten\nl’ensenyament i altres serveis públics. Perquè estem en contra de la retallada\nsalarial als empleats públics i de la retallada de plantilles dels centres\n· Perquè estem en contra d’una reforma laboral que fa més fàcil i barat\nl’acomiadament i empitjora les condicions del contracte indefinit.\n· Per defensar la negociació col·lectiva com a marc de protecció de les\ncondicions de treball. L’empresari disposa de mà lliure per a modificar el\ntemps de treball, l’horari i el salari, més enllà del que digui el conveni\n· Perquè estem en contra de la temporalitat abusiva en el treball.\n· Perquè estem en contra de la congelació de les pensions i de l’anunciada\nreforma de les pensions (retard de l’edat de jubilació i anys de cotització)\nEn definitiva, perquè no volem acceptar amb resignació ni indiferència cap\nd’aquestes mesures ni les que ens anuncien.\nEl 29-S serà un bon dia per explicar als nostres fills i filles que les condicions\nsocials i laborals que tenim en l’actualitat, sempre millorables, són fruit de la\nlluita de moltes persones i que avui ens toca a tots nosaltres defensar-les. Ens hi\njuguem que el futur sigui millor i més just.\nEls serveis mínims decretats pel Departament de Treball (a les escoles, 1 docent\ncada 6 grups d’alumnes; als IES, només una persona de l’equip directiu)\ngaranteixen el nostre dret de vaga i fa impossible atendre i acollir als vostres\nfills i filles.\n01. l'abril s'acaba\nObrim, amb aquest full, una nova època del full informatiu de l’Escola. Hi apliquem uns quants canvis:\n1.- Intentarem que rebeu un full informatiu setmanal.\n2.- Recollirem informacions de la dinàmica de l’Escola i de l’AMPA\n3.- En paper només el donarem a les famílies que no tenen correu electrònic.\n4.-Només es repartirà un full per família (al germà o germana petita)\nEsperem, amb aquesta eina, millorar la informació com a eina de major vinculació de tots plegats en la tasca que ens ocupa.\nDivendres ,30 d’abril, FESTA de lliure elecció\nNO HI HA CLASSE\nEXCURSIONS DE MAIG\nDurant el proper mes de maig es realitzaran\nles següents excursions:\n4 de maig – 4t/5è Coll d’Estenalles\n5 de maig – 3r i 4t Trobada Esportiva de Vic\n11 de maig – EI Teatre al Pont de Vilomara\n13 de maig – 6è Museu de Geologia\n17 de maig – 2n/3r Cremallera Montserrat\n20 de maig – 4t/5è/6è Cim d’Àligues\n24 de maig – EI Granja de Navàs\nDe cada excursió rebreu el recordatori i la\nA EDUCACIÓ INFANTIL\nLes mestres d’educació infantil us demanen\nque cada alumne porti una caixa de\nmocadors de paper (klleenex)\nMOBILITZACIONS PER UNA\nEl dimarts passat, pares, mares, àvies i mestres\nde l’escola ens vam trobar amb mestres de\nl’Escola Sant Vicenç davant l’Ajuntament, per\nentregar al nostre ajuntament un manifest a\nfavor de l’escola pública, per tal que\nl’Ajuntament faci arribar aquesta voluntat al\nGovern de la Generalitat de Catalunya.\nLa propera setmana, el dia 6, estem\npreparant una tancada a l’Escola. Ja us\nINFORMACIONS DE L’ESCOLA\nUs anotem les adreces electròniques la\npàgina de l’escola i el “Bloc” de l’Escola\nSi disposeu de correu electrònic i encara no\nrebeu aquesta informació via electrònica,\npasseu la vostra adreça electrònica a la\nsecretaria de l’escola.\nPublicat per escola Puigsoler a 10:55 Cap comentari:


Ciutat Oberta - Diari el Jardí de Sant Gervasi i Sarrià\nInici Ciutat Oberta\n16 octubre, 2020 @ 5:30 pm – 7:00 pm Europe/Madrid Franja horària\nfeminisme filosofia Pedralbes xerrada\nBiennal del Pensament al monestir de Pedralbes: Ciutat Oberta. Taula rodona “Revisitar la mística medieval femenina des dels estudis de gènere” la coordinarà la Dra. Mar Rosàs, professora de la Universitat Ramon Llull, doctora en Humanitats (UPF).\nEl monestir proposa tres activitats gratuïtes en el marc de la Biennal del Pensament: Ciutat oberta. El diàleg del dimecres 14 d’octubre, Què és l’ecofeminisme? comptarà amb amb Marta Tafalla, professora de Filosofia de la Universitat Autònoma de Barcelona. El diàleg del dimarts 13 d’octubre, Problemes ètics de l’edició genètica, comptarà amb la participació de Tomàs Marquès-Bonet, director de l’Institut de Biologia Evolutiva (CSIC/UPF) i investigador ICREA a la Universitat Pompeu Fabra.\nTotes les activitats són a la Sala d’Actes del Monestir.\nActivitat gratuïta. Places limitades. Imprescindible prèvia al web del monestir.


Una agència de viatges de Gandia deixa sense vacacions als seus clients i desapareix de les xarxes socials\nLa Generalitat Valenciana està atenent les telefonades i queixes que està rebent per part d'usuaris d'esta agència online\ndivendres, 23 d’agost 2019 - 16:47h\nPortal actiu de l'agència 'Roomsday' | ValènciaDiari\nLa Generalitat Valenciana, a través de la Secretaria Autonòmica de Turisme, està atenent les telefonades i queixes que està rebent per part d'usuaris de l'agència online valenciana 'Roomsday' després de què esta haja cancel·lat les reserves turístiques que s'havien realitzat a través d'ella.\nFonts d'este departament van indicar que es té constància de les citades cancel·lacions pels usuaris que s'han posat en contacte i a través de les informacions sobre este tema. Igualment, van explicar que Turisme ha intentat contactar amb la citada agència online, però que no ha sigut possible fer-ho.\nLa secretaria autonòmica ha assegurat que esta empresa, amb seu en Gandia, en la comarca de la Safor de València, es troba autoritzada i inscrita en els registres autonòmics corresponents i que treballa com a operadora de turisme oficial.\nL'entitat es una agència de viatges online que va ser fundada en 2013 i que està especialitzada en reserves d'hotels per a vacacions, escapades, viatges en família o de negocis. De moment, els inspectors territorials de Turisme estan atenent les consultes i queixes dels afectats per la cancel·lació de les reserves i informant-los de com poden tramitar les seues reclamacions i fer-les formals. Fins a última hora del matí d'ahir només s'havia presentat una reclamació formal per estos fets.\nLa pàgina web de 'Roomsday.com' es trobava anit oberta i activa, sense cap referència a la cancel·lació de les reserves o a algun problema relacionat amb esta decisió. Però, els comptes que esta agència tenia en les xarxes socials Facebook, Twitter i Instagram no es trobaven ja disponibles.\nL'infern de Jesús Garcia, el valencià hospitalitzat en R. Dominicana per una negligència.\nObri en València el primer restaurant amb cambrers que són robots.\n"🤖 ATENCIÓ: Este restaurant de València tindrà robots cambrers" "ATENCIÓ: Novetats importants per als qui es volen traure el carnet de conduir"


Bicicletes elèctriques plegables | Consumer\nLes bicicletes elèctriques plegables poden facilitar l'ús d'aquesta manera de transport ecològic i saludable\nData de publicació: Dilluns, 30deJunyde2014\nUnir el millor de les bicicletes elèctriques i les plegables. Amb aquesta idea, els models elèctrics plegables es postulen per augmentar l’ús d’aquest mitjà de transport, el més ecològic, econòmic i saludable, idoni per a desplaçaments urbans i evitar així el car i contaminant cotxe. Aquest article explica què són les bicicletes elèctriques plegables, els seus avantatges i inconvenients, què cal saber abans d’aconseguir una i a quines ajudes es pot accedir per comprar una.\nBicicletes elèctriques plegables: avantatges i inconvenients\nLes bicicletes elèctriques plegables combinen els avantatges de tots dos sistemesLes bicicletes plegables poden ser la solució enfront de la falta d’espai per guardar-les o transportar-les. D’altra banda, per a recorreguts amb costes, distàncies llargues, o per a persones majors, amb poc fons físic o que no volen arribar suades al treball, es recomanen les bicicletes elèctriques.\nPerò les persones que volen les característiques de tots dos sistemes poden optar per les bicicletes elèctriques plegables, que presenten els següents avantatges:\nAjuden a l’usuari en la pedalada, de manera que no importa l’edat, la condició física, les costes o una distància que pogués fer-se a l’excés llarga.\nSón més ecològiques que els vehicles de combustible, encara que utilitzen electricitat, la qual no sol provenir de fonts 100% renovables.\nSuposen un cert exercici físic saludable, a pesar que requereixen un menor esforç.\nOcupen poc espai i poden guardar-se en apartaments petits o en llocs públics com a oficines, cinemes, tendes, etc., evitant així deixar-la al carrer.\nFaciliten el transport combinat amb mitjans públics, que en ocasions restringeixen l’accés de les bicicletes convencionals. D’aquesta manera es pot arribar a més llocs sense automòbil.\nPoden portar-se en cotxes, caravanes, vaixells, avions, etc. quan es viatja fora, sense necessitat d’un portabicicletas.\nQuant als inconvenients enfront de les bicicletes convencionals:\nSón més cares, i per tant, cal tenir més cuidat per evitar el seu robatori. La bateria té un nombre limitat de càrregues amb el consegüent cost per substituir-les.\nNecessiten més cuidats. Si bé la tecnologia ha millorat de forma considerable, els seus components requereixen un manteniment.\nPesen més, encara que també s’ha aconseguit reduir els quilos i la grandària dels components més pesats, com el quadre, el motor o la bateria.\nTenen una menor capacitat de càrrega per a borses o un altre tipus d’equipatge extra.\nNo són molt còmodes per a distàncies molt llargues, donada la postura del pedaleig o la seva grandària.\nQuè cal saber abans d’aconseguir una\nAquestes bicicletes usen un sistema de pedaleig assistit per motor elèctric. Per tant, no són motocicletes, i no requereixen permís ni segur per conduir-les. Per llei, la bicicleta no es mou fins que l’usuari pedalea, i el motor, la potència màxima del qual és de 250 W, deixa de funcionar als 25 km/h. A més, no pot pesar més de 40 quilos.\nLa bicicleta elèctrica plegable ha de portar els següents elements addicionals a una convencional: un motor (hi ha diversos models segons la seva potència, eficiència i forma de funcionament, i pot anar en diferents llocs); una bateria recarregable (hi ha de plom, de níquel-cadmi, d’ió-liti o de polímer de liti); un receptor i un controlador de la pedalada; i un indicador de càrrega de la bateria.\nEn triar un model és important tenir clar l’ús que se li donarà i les seves prestacions quant a volum, pes, robustesa, o durada i autonomia en quilòmetres de la bateria. Si la grandària reduïda és un dels factors primordials, hi ha models supercompactos, però no són recomanables per a distàncies llargues. Els models amb roda de 16 polzades ofereixen un pedaleig més còmode. Per això, és aconsellable provar-la abans de comprar una i assessorar-se bé.\nEls preus poden oscil·lar entre 500 euros i més de 3.000 euros. Al mercat es poden trobar moltes marques, models i dissenys, tant espanyoles (Monty, Ecobike, Ciclotek, Apatxe, etc.) com a estrangeres (Dahon, Yamimoto, Gocycle, Uterrain, Flyer, etc.). Les bicicletes convencionals també es poden motoritzar mitjançant kits a la venda que inclouen motor, bateria i sistema de control.\nAjudes per comprar una bicicleta elèctrica plegable\nEl Govern engegava al març el Pla PIMA Aire 3, per ajudar als consumidors en l’adquisició de diversos tipus de vehicles elèctrics i híbrids, entre ells les bicicletes amb pedaleig assistit per motor elèctric. En concret, per rebre els 200 euros en aquesta modalitat, han de complir la Norma UNE-EN 15194:2009, portar bateria de liti, tenir una autonomia mínima en manera elèctrica de 20 km i comptar amb una identificació a través del nombre de bastidor o sistema indeleble i el nombre de sèrie de la bateria.\nLes subvencions es poden rebre a través dels punts de venda adherits a la convocatòria del Pla. Els seus representants han d’estar identificats per a tal fi i informar al consumidor. Davant qualsevol dubte és recomanable contactar amb l’Institut per a la Diversificació de l’Estalvi Energètic (IDAE), l’organisme públic responsable de gestionar aquestes ajudes.\nbicicletes canvi climàtic contaminació elèctriques plegables-ca


Escola Valenciana - Finalistes 2014 - Premi Martí Gasull i Roig\nEscola Valenciana - Federació d'Associacions per la Llengua és una entitat cívica formada per 29 associacions comarcals. El principal objectiu de l'entitat és la normalització lingüística en tots els àmbits d'ús de la llengua, amb especial incidència en el sistema educatiu valencià.\nEn aquest marc van nàixer les Trobades d'Escoles en Valencià, aplecs lúdics i reivindicatius que han esdevingut el projecte amb més ressò de l'entitat. Les Festes per la Llengua reuneixen cada any més de 200.000 persones al llarg de les comarques valencianes.\nL'entitat ha ampliat el treball en matèria de normalització lingüística a la resta d'àmbits d'ús socials. Música, cinema, literatura, cultura popular, multiculturalitat, voluntariat lingüístic, sostenibilitat i democràcia participativa són els pilars d'una visió d'Escola Valenciana com a entitat global, que ha esdevingut un grup de pressió constant i constructiu en la vida social, educativa i política valenciana.\nTots aquests camps d'actuació s'han materialitzat en projectes i serveis concrets com el Voluntariat pel Valencià, La Gira-Festival itinerant de música en valencià, l'Acosta't al Territori, la campanya Matricula en futur, matricula en valencià, el Cinema a l'Escola, l'Oficina de Drets Lingüístics, els congressos i les publicacions de materials.\nAixí, avui, Escola Valenciana és una eina per fer avançar la llengua al País Valencià.


❇ Matí d'incongruències entre ERC i Junts per Catalunya al Govern\nBudó corregeix Homrani: el teletreball és una recomanació, no una obligació | cedida\nDesgavell en el Govern de Catalunya amb el teletreball\nLa consellera de Presidència i portaveu del Govern ha reconegut que la Generalitat no té competències per a fer-ho obligatori\nper Alba Francín / Europa Press 27/10/2020 15:12h\nLa consellera de Presidència i portaveu del Govern, Meritxell Budó, ha corregit aquest dimarts al conseller de Treball, Assumptes Socials i Famílies, Chakir el Homrani, i ha afirmat que el teletreball és una recomanació i no una obligació perquè la Generalitat no té competències per a fer-ho obligatori.\nHo ha dit en roda de premsa telemàtica després del Consell Executiu, després que aquest mateix dimarts El Homrani hagi assegurat que el teletreball i el treball a distància «són obligatoris» per a totes les empreses, públiques o privades, que puguin implementar-lo.\nBudó ha sostingut que el decret de l'estat d'alarma no atorga a la Generalitat la competència per a «regular aquest àmbit en centres privats», i ha reclamat que les comunitats autònomes puguin tenir aquesta possibilitat.\nMalgrat no ser obligatori, ha recordat que tant el Procicat com el Consell de Relacions Laborals (CRL) han acordat la necessitat de promoure i prioritzar el teletreball, per la qual cosa considera que fomentar el treball a distància és un «deure de les empreses».\nPreguntada pels missatges contradictoris que s'han llançat des del Govern sobre aquest assumpte, ha reconegut que no pot estar satisfeta amb la comunicació que està duent a terme l'Executiu català i que han de millorar-lo «per a evitar generar confusió a la població».\nTreball insisteix que les empreses que no promoguin el teletreball poden ser sancionades\nEl Departament de Treball insisteix que les empreses que no promoguin el teletreball poden ser sancionades a través de la llei de salut pública, que es va modificar amb el decret 30/2020, que regula el règim sancionador d'incompliment de mesures per prevenir la covid-19 però no fa esment específic a la feina distància.\nEl secretari de Treball, Josep Ginesta, ha admès que el Govern no té competències per regular el teletreball però ha defensat que sí que en té per assegurar-se que es prevenen i limiten els contagis «de la mateixa manera que s'ha cessat l'activitat de sectors», com la restauració. Segons Ginesta, aquest decret habita inspectors de treball i de sanitat a actuar per fer complir les mesures preventives per combatre la pandèmia.\nEl secretari de Treball ha admès que «l'aterrament del règim sancionador» de les actuacions per aplanar la corba de la covid-19, també en el cas del teletreball, és «complex».\nÚltima hora Última hora Actualitat Última hora Treball Última hora Malaltia Última hora Govern Català


Pego s’acomiada este dissabte de Carnestoltes amb Pinyata – Ràdio Pego\nPego s’acomiada este dissabte de Carnestoltes amb Pinyata\nDissabte a les 23.30h., des de la Plaça de l’Ajuntament partirà el gran seguici fúnebre fins al Pla de la Font. Enguany amb el debut de la primera batucada pegolina, ‘BatukAmbra’. El correfocs en 2016 corre a càrrec de ‘Xekeguay Correfocs’ de Fontanars dels Alforins. Des de la regidoria de Festes es demana puntualitat.\nDesprés de la Baixada i Carnestoltes arriba Pinyata i Pego, un any més, deixarà córrer el dol alegre pels seus carrers. Enguany la regidoria de Festes torna a intentar avançar mitja hora l’eixida de la desfilada amb la intenció de poder iniciar abans el Correfocs. Així, la cita és a les 23.30h., a la Plaça de l’Ajuntament. Des de la regidoria de Festes es demana puntualitat a l’hora de l’eixida i també compte amb els articles pirotècnics que es puguen dur damunt per no molestar a la resta de participants.\nCada vegada és més la gent que acudix a Pego per conèixer què és això de la Pinyata o per a repetir perquè li va encantar l’any anterior. Rebeca Bañuls considera que, així com a Carnestoltes cada vegada ve menys gent entre d’altres coses perquè cada vegada hi ha més pobles que l’organitzen; «a Pinyata passa el contrari, és a dir, que hi ha pocs municipis que la celebren i la gent té molta gana de festa i, com a Pego és diferent, ve molta gent de fora».\nUn coet marcarà l’eixida de la desfilada de Pinyata que enguany compta amb una estrena ben especial. Per primera vegada Pego podrà gaudir del ritme d’una batucada local. ‘BatukAmbra’ debuta en una de les festes més estimades pels pegolins i les pegolines, l’enterro de la sardina.\nLa desfilada anirà avançat amb lentitud i molta pena pels carrers del centre del poble amb música diversa i colles d’amics i amigues que s’adherixen a un o altres bar o col·lectiu per a alleugerir la pèrdua que suposa enterrar la disbauxa. Quan tots o quasi tots els taüts i les sardines cremen en la foguera del centre del Pla de la Font, serà el moment en què s’inicie el correfocs, enguany a càrrec de ‘Xekeguay Correfocs’ de Fontanars dels Alforins.\nLa regidora de Festes, Rebeca Bañuls fa algunes recomanacions a aquelles persones que vagen a participar del correfocs de Pinyata:\n– No anar amb ulleres de vista\n– No portar coses inflamables\n– No tirar aigua.\n– Utilitzar barret.\n– Deixar treballar als dimonis i deixar-se portar per ells.\n– Les sabates ben cordades.\n– No barrar el pas de músics o carros.\n– No obstruir el pas amb objectes.\n-També cal protegir els vidres de les cases, comerços, mostradors, aixi com retirar els cotxes del recorregut.\nEn acabar el correfocs, com és habitual, la gent podrà triar entre el cobert dels pubs o els punts de música que hi haurà al carrer Sant Agustí i al Pla de la Font. Estos estaran actius fins les 6 de la matinada.\nD’altra banda, des de la regidoria s’informa que hi ha contractat per al dia següent un dispositiu especial de neteja i, per a eixa nit un dispositiu especial de seguretat i d’emergència.\nUs recomanem que agafeu abric perquè les bones temperatures que hem tingut fins ara han decidit dir-nos adéu justament la matinada de dissabte a diumenge. L’Agència Estatal de Meteorologia preveu una mínima de 8ºC i ràfegues de vent d’uns 30 quilòmetres per hora de ponent. Siga com siga, la regidora de Festes convidava a tot el món a que «gauduisca de la festa».\n← Els consellers d’Educació i Economia i el President de les Corts, comensals de la Crosta de Compromís\nCompromís reunix a més de 200 persones en la Crosta de Pinyata →


IV Jornada Orientació Vocacional by CUC Calvià on Genially\nIV Jornada Orientació Vocacional\nCreated on Tue Mar 31 2020 11:06:12 GMT+0000 (Coordinated Universal Time)\nEspai informatiu sobre la Jornada d'Orientació Vocacional Virtual\nHola!El batle de Calvià et dona la benvinguda\nÉs una activitat que pretén proporcionar-te, com aalumne/a del municipi de Calvià, eines i recursos queetfacilitin la presa de decisions sobre elteufutur, en l’àmbit acadèmic, professional i personal.\nQUI L'ORGANITZA?L'Institut Municipal d'Educació i Biblioteques del Calvià (IMEB) a través del Centre Universitari de Calvià (CUC) organitza aquest esdeveniment anual. Aquest any, de manera excepcional, per via telemàtica.\nEspai 2.Interactua amb professionals\nDies 4, 5, 6, 7 i 8 de maigde 9 h a 14 hvia telemàticasessions de 30 minuts Consulta el dia, l'hora i la sessió de cada centre educatiu\nDies 11, 12, 13, 14 i 15 de maigde 9 h a 14 hvia telemàticasessions de 30 minutsConsulta el dia, l'hora i la sessió de cada professional\n11 a11.30 h\n12 a12.30 h\n13 a13.30 h\nBENVINGUDA DEL CUCDe les 11 a les 11.30 h l'Equip del CUC et donarà la benvinguda:Presentació de l'EquipFuncionament de la plataforma Zoom i resolució de problemes tècnicsExplicació de la JornadaPresentació del recurs que ha preparat el Servei de Biblioteques de Calvià.Anunci d'una SORPRESA pensant en tu.Preguntes i respostesPensant en el teu futur:vídeoPàgina web de la Biblioteca: aquí\nEscuela EDIB del Grupo FlemingOferirà dues xerrades:13 a 13.30 h. Oferta de l'escola13.30 a 14 h. Especialitat en videojocsAccedeix a la pagina de l'escola: aquí\nIFOCOferirà dues xerrades:11 a 11.30 h. Auxiliar de Manteniment d'Electromecànica de Vehicles i Auxiliar de Perruqueria.11.30 a 14 h. Emplea't JoveConsulta la informació del centre: aquíHorari:de dilluns a divendres en C/ Diego Salvà Lezaun, 2, Palmanova,de dimarts i dimecres en rdrecció: en C. Voranova, 8, Son Caliu Email: empleatjove@ifoc.esTelèfons: 971 13 46 13 i 662 105 479Xarxes Socials: @ifocalvia.es / www.facebook.com/ifocalvia\nADEMA. Escuela UniversitariaOferirà dues xerrades:13 a 13.30 h. Grau en Nutrició Humana i Dietètica13.30 a 14 h. Grau d'OdontologiaPodeu consultar tota la informació de l'escolaaquí.\nPrimer dia de la Jornada completat amb èxit Si no has assistit a la sessió i vols informació, no dubtis en escriure'ns.\nHola!Les passes a seguir són molt senzilles:Reserva la teva plaçaInstal·la l'aplicacióZoom al mòbil o a l'ordinador.Accedeix a Zoom el dia i l'hora que t'interessi a través de l'enllaç enviat per correu.\n13.30 a 14 h\nEscriptor/a i guionista\nEstètica i imatge personal\nAnimació 3D i disseny de videojocs\nArt dramàtic i interpretació\nBiologia i biologia marina\nEmpresari idirecció hotelera\nLa realització de la IV Jornada d'Orientació Vocacional: Planifica la teva aventura, ha estat possible gràcies a la col·laboració i participació de les entitats educatives i els diferents professionals


L'idCAT: certificat digital per a la ciutadania. Generalitat de Catalunya\nL'idCAT garanteix la identitat dels ciutadans i ciutadanes, i els permet relacionar-se amb les administracions públiques d’una manera segura.\nL'idCAT és un certificat digital adreçat a tots els ciutadans i ciutadanes que hagin de fer tràmits amb l’administració pública. Permet mantenir relacions telemàtiques segures amb les administracions locals, autonòmiques i/o estatals.\nEl Consorci d’Administració Oberta de Catalunya emet l’idCAT a través de les seves més de 200 Entitats de Registre idCAT (ens que col·laboren en l’emissió del certificat) repartides pel territori.\nA través del web de l'idCAT: Un cop introduïdes les dades necessàries per obtenir el certificat digital al formulari de sol·licitud, l’aplicació us informarà de les diferents Entitats de Registre idCAT (ER idCAT), oficines on haureu de personar-vos amb el document acreditatiu d’identitat.\nDisposeu de 90 dies després d'emplenar la sol·licitud per realitzar la validació de la identitat. A les Entitats de Registre idCAT, validaran la vostra sol·licitud.\nDirigint-vos a qualsevol de les Entitats de Registre idCAT: on emetran el vostre certificat idCAT sense haver fet la sol·licitud prèviament.\nEn tots dos casos, segons l’Entitat de Registre idCAT a la que us dirigiu, us lliuraran el certificat en programari o en memòria USB:\nProgramari: Descarregareu el certificat al vostre ordinador a través del web www.idcat.cat.\nMemòria USB: us lliuraran una memòria USB que conté el certificat ja descarregat.\nidCAT-Obtenció del certificat\nDescàrrega del certificat digital a l'ordinador


Enxampats els gestors d'una àrea privada de caça utilitzant verí i paranys per eliminar fauna salvatge\nMembres del Cos d'Agents Rurals van enxampar un gestor d'una àrea privada de caça de Maldà (Urgell) quan col·locava diversos esquers enverinats per eliminar mamífers predadors de les espècies que s'hi poden caçar, conills i perdius. També s'han trobat paranys actualment prohibits.\nRedacció 11/04/2013 - 12.52 Actualitzat 11/04/2013 - 20.30\nMostres de verins autoritzats. (Foto: Departament d'Agricultura)\nMembres del Cos d'Agents Rurals van enxampar un dels gestors d'una àrea privada de caça de Maldà (Urgell) en el moment en què col·locava diversos esquers enverinats per eliminar mamífers predadors de les espècies que si poden caçar, conills i perdius.\nDurant les investigacions també s'ha identificat una altra de les persones que gestionen el vedat utilitzant paranys actualment prohibits.\nEls primers indicis d'ús de verí per al control il·legal de depredadors es van detectar quan es va acabar el període de caça menor, quan presumptament els gestors de l'àrea de caça aprofitaven el període d'aclimatació d'unes perdius engabiades que després van alliberar. Les perdius havien d'actuar com a reclam per atreure els depredadors.\nLes investigacions permeten afirmar que s'han utilitzat esquers enverinats diverses vegades i en diferents indrets després d'acabar la temporada de caça 2012-2013.\nGràcies a la intervenció quan es col·locaven alguns dels esquers enverinats s'ha pogut evitar la mort d'exemplars de fauna salvatge ja que el producte utilitzat provoca l'anomenat "efecte cadena". Si altres animals s'alimenten de la que ha mort, aquests també es veuran afectats.\nLa presumpta utilització de verí en aquesta àrea de caça també ha provocat la intoxicació del gos d'un caçador d'una altra àrea de caça, que participava en una batuda de caça major prop d'aquesta.\nAra es farà un seguiment en aquesta àrea i zones veïnes per veure si hi ha altres esquers o paranys i si poden haver afectat la fauna. També es faran les corresponents analítiques toxicològiques.\nEls Agent Rurals han presentat atestat davant el Jutjat d'Instrucció de Cervera. L'enverinament de fauna salvatge està tipificat com un delicte contra el medi ambient i pot comportar penes de fins a 2 anys de presó per als seus autors, i la suspensió de les activitats de l'àrea de caça afectada.\nL'àrea de caça està temporalment tancada per a la recuperació de la fauna autòctona, especialment els mamífers depredadors, després de comprovar que s'usaven verins i altres mitjans prohibits per eliminar animals salvatges que poden "entrar en competència" amb els caçadors menjant-se perdius o conills.


Actualització: 13.11.2020 - 14:30\nHi ha determinats autors de la literatura mundial que s’han convertit en alguna cosa més que escriptors i han passat a ser personatges que van molt més enllà de la seva obra literària. N’hi ha d’àmbit local, com pugui ser el cas de Josep Pla a casa nostra, objecte de moltíssims estudis molt variats, i n’hi ha d’abast internacional, com ara Ernest Hemingway. Un personatge d’aquest abast, tant per la importància de la seva obra com per l’aura que l’envolta, és Georges Simenon. L’escriptor belga, pare del comissari Maigret, és una icona cultural en llengua francesa, però també una icona de la cultura europea des dels anys 30 fins als anys 70. Ben llegit i ben rebut a casa nostra –sobretot mentre la principal llengua de cultura a Catalunya era el francès– Simenon és un personatge que ha sovintejat les lleixes de les nostres llars. Si a aquest fet li afegim la fascinació per la gastronomia que viu el país aquests darrers anys, resulta del tot comprensible que una de les novetats destacades del darrer trimestre sigui Simenon i Maigret s’entaulen, el llibre d’un dels grans gastrònoms francesos, Robert J. Courtine, que ha publicat Vibop edicions amb un pròleg a càrrec de Xavier Pla.\nEl llibre conté dos petits assaigs de Courtine i un munt de receptes suposadament atribuïdes a madame Maigret, la dona del comissari de policia més famós de la literatura, però que en realitat va preparar Courtine. Això sí, cada una d’aquestes receptes va acompanyada de la referència exacta de la novel·la o el relat en el qual apareixen, perquè Courtine en va fer el buidatge pertinent.\nQui era Courtine i per què li interessava tant la relació de Simenon amb la cuina? Comencem per dir que Robert J. Courtine (1910-1998) va ser el crític gastronòmic del diari Le Monde i que va escriure més de trenta llibres dedicats a la cuina, el menjar i el beure. La seva postura era de radical oposició a la nouvelle cousine i, per tant, era un defensor de la cuina tradicional. De fet, aquí és on entronca de ple amb l’interès per l’obra de Simenon, perquè tota la cuina que apareix als llibres de Maigret reflecteix aquesta passió per la cuina tradicional. En una carta que va escriure Simenon com a pròleg del llibre diu: ‘Són experts aquells que distingeixen les pintures falses de les veritables, les obres d’art de pacotilla de les autèntiques. Vós ho feu a la cuina, que també és un art, potser el més antic de tots.’\nAixí, el lector podrà trobar tres receptes de sopes, vuit entrants, dues truites, tres salses, sis receptes de marisc i closca, onze de peix, onze més de caça i aviram, sis de menuts, vint receptes de carn, quatre de verdures i quinze postres, una varietat tan impressionant com els mateixos llibres de Simenon.\nAquest punt de passió per la cuina senzilla és quelcom que lliga Simenon amb Josep Pla, entre més coses, i una de les motivacions que ha fet que Xavier Pla, un dels màxims especialistes en l’obra de l’empordanès, també hagi realitzat una part important de la seva tasca investigadora sobre l’escriptor belga. Ho palesen el llibre Simenon i la connexió catalana i el pròleg que ha fet per a aquesta traducció del llibre de Courtine.\nDirectament en francès\nEl professor Pla ha explicat a VilaWeb que Simenon, avui dia, és un autor que continua essent molt llegit als Països Catalans, tot i que cada vegada la seva lectura va essent més minoritària: ‘A Simenon se’l llegia directament en francès i el que passa ara és que, malauradament, cada vegada hi ha menys gent que sàpiga francès. El lector culte català prescindia de traduccions a la nostra llengua o de les traduccions espanyoles, perquè és un francès que és molt a l’abast dels lectors, perquè parla d’un realisme molt concret i amb una llengua francesa molt clara. Però sí, Simenon continua tenint molts lectors i els valors literaris que ell defensava, com ara la creació d’un ambient, l’evolució del personatge anònim i discret i la descripció minuciosa de la realitat, són molt vigents en molts dels seus títols, que no han envellit malament.’\nA la recepció de Georges Simenon a casa nostra hi va tenir un paper fonamental un d’aquests escriptors injustament oblidats avui, Ferran Canyameres, que segons Xavier Pla ‘és l’únic editor de Simenon que es va arruïnar’. Pla sempre intenta realçar l’obra de Canyameres ‘perquè és un excel·lent dietarista, el seu dietari de l’exili és molt important, té un llibre de memòries ambientat a París molt interessant, alguna novel·la a la Simenon, és un escriptor a tenir molt en compte, potser de segona fila però de molta qualitat’. Segons explica el professor Pla, Canyameres va conèixer Simenon, qui li va dir que se semblava a Maigret, i es feren amics. Els dos fumaven amb pipa i varen començar una petita amistat que feu que Canyameres aconseguís un contracte per a traduir Simenon per a l’editorial Albor.\nRàpidament es va veure que fer aquesta tasca des de l’exili era impossible. Simenon havia imposat un contracte draconià que obligava Canyameres a publicar deu títols cada any i, a més a més, ell havia de ser-ne l’únic traductor. Com que la feina era impossible, Canyameres va subcontractar més traductors. Quan tenia els deu primers llibres fets, la censura espanyola els va tirar enrere i Canyameres va haver de pagar els avançaments a Simenon i la feina als traductors, que en molts casos eren col·legues a l’exili com ell. ‘Tot això es va anar fent una bola i va acabar arruïnant-lo i al final va subcontractar els llibres per a l’editorial Aymà.’\nXavier Pla explica que la importància de comptar amb aquest llibre en català és que mostra ‘precisament que Simenon era un apassionat de la realitat i de la vida i per això molt sovint apareix la cuina als seus texts perquè per a Simenon, igual que per a Josep Pla la cuina és cultura. Simenon per crear un ambient en té prou amb descriure l’olor d’una olla fumejant, això ja és un detall transcendent per explicar la casa i els seus habitants i per això apareixen moltes referències al menjar, com en Josep Pla i aquesta mirada sobre la gastronomia és també una reivindicació local i tradicional. Heu de pensar que Simenon era belga i que la cuina de la mare està feta amb molta mantega i que moltes de les receptes del llibre són de la cuina del nord de França i no de la Mediterrània’.\nPla també aprofita l’avinentesa del seu text introductori per fixar la importància de Simenon i la seva obra. ‘Encara hi ha molts de prejudicis sobre la novel·la negra i jo crec que l’important és que Simenon, en totes les seves obres hi posa la víscera i després funcionen millor o pitjor, però per a ells no hi ha gèneres.’


Montse Pallarès - Sant Adrià de Besòs - 11/3/2010\n- Una nova exposició fotogràfica de l'11 de març a l'1 d'abril\nAvui s’inaugura una nova mostra de fotografia a la sala d’exposicions Joan Vila i Plana de l’Agrupació Fotogràfica de Sant Adrià. Sota el títol de “Sant Adrià, una ciutat per al poble”, Ricard G. Redons ens ofereix una visió particular de la nostra ciutat. La mostra compta amb un total de 44 imatges seleccionades per l’autor, 18 de les quals han estat premiades i publicades el Butlletí de l’Agrupació.\nEl fotògraf Ricard Garcia Redons és soci de l’Agrupació Fotogràfica adrianenca des de l’any 1976, i ha estat guardonat amb més de 400 premis i distincions al llarg de la seva carrera. Avui presenta una recopilació dels indrets i els moments més emblemàtics de Sant Adrià: el nucli antic, el Port Fòrum, la festa de la primavera del 2004 o el Parc de la Pau són alguns dels motius de les fotografies. I un dels símbols per excel•lència de la ciutat és present en gran part de les imatges: les tres xemeneies.\nTot aquell que vulgui passejar pels racons de Sant Adrià a través de l’objectiu de la càmera de Garcia Redons, pot assistir de forma gratuïta al c/Dr. Barraquer nº6 baixos de Sant Adrià del Besòs, a la seu de l’Agrupació Fotogràfica.\nL'Ateneu Adrianenc organitza una mostra de cinema infantil


Convocada una manifestació en suport als condemnats del Parlament | NacióDigital\nConvocada una manifestació en suport als condemnats del Parlament\nEls vuit joves són a l'espera que l'Audiència Nacional resolgui la seva petició d'indult\nper Laura Aznar, 13 de juny de 2015 a les 18:15 |\nImatge de les accions d'Aturem el Parlament. Foto: Adrià Costa.\nAquest dissabte a la tarda, amb el lema "Lluitant respondrem", hi ha convocada una manifestació al barri de Sants, a Barcelona, per protestar contra la sentència de presó per les accions d'Aturem el Parlament i pels encausats en altres casos, com el desallotjament de Can Vies o l'Operació Pandora.\nEls vuit condemnats pels fets que van tenir lloc a la cambra catalana l’any 2011, resten a l’espera que l’Audiència Nacional es pronunciï sobre l’indult que han requerit els seus advocats.\nEl Març, el Tribunal Suprem va anular la sentència absolutòria que l’Audiència Nacional havia emès l’any passat, i va condemnar vuit dels processats a tres anys de presó. Després, va remetre de nou el cas a l’Audiència, que va requerir llavors el seu ingrés. Així ho ha explicat Laia Serra, l’advocada d’un dels encausats, a Nació Digital.\n“Nosaltres vam formular un indult conjunt que poden denegar, donar-lo total o bé parcial”. Els lletrats van informar l’Audiència Nacional que havien recorregut a la mesura de gràcia i a la vegada, van demanar a l’òrgan que suspengués l’ingrés a presó, a l’espera que aquesta es tramités. “Això té un període d’entre 6 mesos i un any”, comenta Serra, “i si l’Audiència Nacional ho accepta, l’escenari seria que després d’aquest temps es condonaria la pena”.\nAquestes són, com indica l’advocada, les mesures que han pres per resoldre la situació personal dels encausats. A banda, tenen previst plantejar al Tribunal Constitucional que aquesta sentència “vulnera els drets humans fonamentals” i dirigir-se tot seguit al Tribunal Europeu de Drets Humans.\nEls condemnats pel setge al Parlament demanaran l'indult a l'Audiència Nacional\nLa CUP no assistirà a la recepció del president Mas per anar a una manifestació\nUn any de Can Vies\nMossos dóna per tancada l'Operació Pandora\nPolítica, operació Pandora, tribunal suprem, Tribunal Constitucional, Audiència Nacional espanyola, Tribunal Europeu dels Drets Humans, Encausats Parlament, Aturem el Parlament, Can Vies


Es Caülls, Son Sales i el torrent de Coanegra - mtxi.es\nInicio Notícies Medi Ambient Es Caülls, Son Sales i el torrent de Coanegra\nEl pont d’es Caülls, on actualment hi trobem l’estació de tren de Marratxí, fou edificat amb blocs de marès al segle XIX amb l’objectiu de salvar l’obstacle que suposava el torrent de Coanegra, millorant així la comunicació entre dues destacades possessions: Es Caülls i Son Sales.\nLa possessió de Son Sales, probablement d’origen medieval, estava formada per unes cases i un important celler, tafona, molí de sang, estable, boval, entre d’altres dependències agrícoles, ja que es dedicaven a l’explotació de garrovers, oliveres, vinya i conreu. Amb els anys, es va anar ampliant i reformant. Fou la possessió més valorada de Marratxí i una de les més significatives i grans de Mallorca. El 1800 es va dividir en dos: Son Sales i Es Caülls, sorgint aquesta darrera, per tant, com una extensió que es va explotar com a zona ramadera, arribant a tenir fins a 3000 ovelles i 500 oliveres. Quan es va dividir, l’anomenaren Son Sales Nou, fins que es va regularitzar el topònim antic, Es Caülls. Fou adquirida pels propietaris de la veïna son Verí, els quals feren reconstruir aquest pont. Per aquest motiu, als laterals d’aquest es poden observar dos escuts: el de l’esquerra correspon a la família Verí, i el de la dreta, a la família Sales. Al centre, s’hi pot observar un crucifix amb els quatre braços en el que s’anomena flor de lis o flor de lliri, que simbolitza, entre d’altres connotacions, la puresa, l’honor i el poder. Abaix de la creu, hi figura la data de 1884.\nQuant al torrent de Coanegra, el qual comença al salt des Freu, a Orient, i s’extén per la vall de Coanegra, cap als termes de Bunyola, Santa Maria i Alaró, fins que, un cop al Raiguer, s’ajunta al Pont d’Inca amb el torrent Gros, on aboca les seves aigües. A més del valor paisatgístic, l’entorn del torrent és un indret interessant per la seva flora i fauna. Entre la vegetació abunden els endemismes insulars com la ginesta, la violeta de penyal, la maçanella, l’estepa joana i el tem bord, entre d’altres. També hi trobem arbres com el rotaboc, l’alzina, l’om, el fleix, el lledoner i el poll negre. A les zones més humides del torrent hi ha nombroses plantes aquàtiques com la verònica d’aigua blava, el sussorí, el xiringuillo, la menta borda o el jonc, a més de diverses falgueres. Pel que fa a la fauna, hi són presents les tres espècies de salvatgina, el mart, la geneta i el mostel. Als forats, coves i avencs s’hi amaguen les rates-pinyades, mentre que als gorgs dels torrents hi tenen l’amagatall la serp d’aigua i el granot. Aquests indrets són visitats freqüentment per alguns rapinyaires com el falcó, el xoriguer, la milana o l’òliba.


Parlem d'electricitat: Estalviadors d’energia (IV) – Què fa l’aparell?\nEstalviadors d’energia (IV) – Què fa l’aparell?\nAra que ja sabem què són les potències activa i reactiva així com el paper que hi juguen els condensadors, podem passar a comentar què fan aquests aparells.\nA la fotografia del contingut de l’aparell que sortia a la piulada d’en Francisco Valverde hi veiem una placa de circuit in una capsa de color negre. La capsa de color negre és un condensador de dotze microfarad i la seva única funció pot ser la de compensar reactiva. La placa de circuit conté una font d’alimentació i el circuit corresponent a dos LED que podem veure a la part inferior dreta de la fotografia. Res més!\nProbablement els LED serveixen per donar a l’usuari una sensació de que l’aparell està actiu. Si només hi hagués el condensador l’usuari podria dubtar de si està funcionant o no i tornar-lo perquè no funciona.\nAnem a comentar la utilitat de l’aparell des del punt de vista que ens interessa (no ho oblidem, l’estalvi d’energia). Com ja hem comentat, el condensador (si estigués calculat adequadament, que no és el cas) pot reduir la potència reactiva; però aquesta no es paga (a nivell domèstic). La potència activa no es veu afectada per la presència del condensador). Segons els aparells que tingui connectats l’usuari, pot resultar que generi més reactiva de la necessària. Pel que fa al circuit dels LED, és evident que consumirà energia; la necessària per encendre els LED més les pèrdues de la font d’alimentació. A efectes pràctics, equival a un aparell electrònic en mode espera (stand-by).\nEn conjunt, doncs, l’aparell no només no estalvia energia sinó que en consumeix. Conclusió: És una estafa! El condensador que surt a la fotografia es pot trobar per un preu entre 2 i 7 €. Quant val l’aparell?\nA diferència de la reactiva, la potència activa no es pot compensar. Per tant, no trobarem aparells que permetin estalviar energia si no és reduint el consum. No us deixeu enredar!\nA la propera entrada (que ja serà la darrera) comentarem les característiques que surten al full que acompanya l’aparell.\nCircuits sobre paper\nEstalviadors d’energia (i V) – Què diuen que fa l’...\nEstalviadors d’energia (III) – Potència reactiva\nEstalviadors d’energia (II) – Potència activa


Muñoz: “Allí on no governa el PP, les ajudes a autònoms i pimes arriben” - pspvpsoe\nMuñoz: “Allí on no governa el PP, les ajudes a autònoms i pimes arriben”\nMuñoz: “Sabem que el PP només actua mogut per interessos partidistes però resulta vergonyós que tracten de desviar l’atenció de la seua pròpia responsabilitat que en municipis com Torrevieja, El Campello, Mutxamel o Sax, on governen, els empresaris i treballadors no han vist un sol euro”\nValència, 4 d’abril de 2021.- El secretari d’Organització del PSPV-PSOE i portaveu d’Hisenda del Grup Socialista en Les Corts Valencianes, José Muñoz, ha considerat hui que “allí on no governa el PP, les ajudes del Pla Resistir a autònoms i pimes dels sectors més afectats estan arribant”. Així ho ha manifestat en resposta a les declaracions del portaveu d’Indústria del PP en Les Corts, Felipe Carrasco, a qui ha instat que se sume i responga a les reivindicacions del socialisme en la Diputació d’Alacant o en ajuntaments governats pel PP, on “el bloqueig del seu partit està bloquejant l’arribada de les ajudes”.\n“Alacant, Orihuela, Torrevieja, El Campello, Mutxamel, Benissa, Callosa de Segura, Pilar de la Horadada, o Sax són només alguns exemples de llocs on el Partit Popular ha deixat al teixit productiu valencià totalment desprotegit i desemparat davant les conseqüències de la pandèmia”, ha destacat Muñoz, que ha destacat el “exemple” de governs municipals amb el PSPV-PSOE, com el de València, on la totalitat de les ajudes ja s’ha abonat fa setmanes. Així, s’ha preguntat si “alcaldes com Emilio Bascuñana, d’Orihuela, estan tan preocupats per cobrar sense treballar que obliden que estan en el seu lloc per a garantir les necessitats dels seus veïns i veïnes”.\nEl portaveu socialista d’Hisenda ha considerat les declaracions de Carrasco “una penosa mostra més que el PP només actua mogut només per interessos partidistes” i ha afegit que “resulta vergonyós que tracten de desviar l’atenció de la seua pròpia responsabilitat”. “El mateix PP de Carlos Mazón, que va retardar de manera injustificada la concessió de les ajudes Parèntesis, té ara la descaradura de criticar el bloqueig que els seus dirigents provoquen i que està costant tant de sofriment a la ciutadania”, ha censurat.


Olivia Rodrigo fa història al Regne Unit amb "SOUR" - Primera Fila\nLa cantant trenca rècords al Regne Unit\nOlivia Rodrigo es confirma com una de les artistes més importants del 2021 gràcies al doble número 1 que ha aconseguit al Regne Unit amb el seu debut “SOUR” i amb ‘Good 4 U’ a la primera posició de senzills.\nAixí mateix la cantant assoleix diferents rècords i èxits com el de superar les xifres de Foo Fighters com el disc més venut durant la seva primera setmana aquest 2021 amb unes 51.000 còpies.\nTambé és el disc debut més venut des de fa dos anys quan Lewis Capaldi va aconseguir-ho amb “Divinely Uninspired To A Hellish”.\nAmb 18 anys i tres mesos, Olivia es converteix en la solista més jove de la història del Regne Unit en fer doblet. També és la primera artista en sis anys en obtenir un doblet amb el seu debut. El darrer en aconseguir-ho va ser Sam Smith el 2015.\n“SOUR” estableix un nou rècord d’streaming de tots els temps al Regne Unit per un àlbum debut, superant les xifres de Lewis Capaldi.


Autodiagnosi - MARGES\nLa dimensió comunitària a l’economia solidària\nSabeu si des de la vostra cooperativa esteu contribuint a l’enfortiment de les comunitats i els territoris del vostre entorn?\n15 preguntes per autodiagnosticar-vos!\nDes de la proximitat\nIndiqueu quines accions porteu a terme\n1. Compteu amb el veïnat, el teixit social i les comunitats locals assegurant-vos, així, que la vostra activitat els genera impactes positius?\n2. Us guieu pel consum i les relacions de proximitat en les vostres activitats, compres i contractacions?\n3. Obriu el vostre espai físic, convertint-lo en un espai de trobada, relació i participació?\n4. Col·laboreu i treballeu conjuntament amb els col·lectius i les comunitats organitzades, dins i fora dels espais propis de l’economia social i solidària?\n5. Adapteu la vostra activitat i la vostra manera de fer a la realitat i les necessitats de l’entorn?\n6. Reconeixeu i respecteu la centralitat, l’autonomia i el protagonisme de les comunitats en els processos de presa de decisions sobre allò que els afecta?\nDes de l’aliança amb altres col·lectius o organitzacions socials\n7. Contribuiu a la sensibilització, mobilització i denúncia d’aquelles situacions o problemàtiques socials que considereu injustes o desiguals, donant protagonisme i fent d’altaveu d’aquells col·lectius i comunitats afectades?\n8. Genereu eines i mecanismes per contribuir a l’enfortiment de les iniciatives socials i comunitàries existents?\n9. Destineu part dels excedents a iniciatives o col·lectius socials que estiguin treballant directament en temàtiques o problemàtiques socials a les quals vulgueu contribuir?\n10. Teniu una mirada inclusiva en allò que feu, facilitant l’accés als vostres productes i serveis?\n11. Transferiu coneixements i habilitats basades en la solidaritat, el suport mutu, la reciprocitat i el treball conjunt?\n12. Promoveu i/o us impliqueu en pràctiques i processos d’intercooperació?\nDes de la vostra pròpia comunitat interna\n13. Reconeixeu i incorporeu a la vostra comunitat interna aquelles persones i organitzacions amb les quals compartiu projecte (proveïdores, clients, destinatàries finals, col·laboradores...)?\n14. Doneu resposta a les necessitats i desitjos de les persones i dels col·lectius que formen part de la cooperativa?\n15. Treballeu perquè el vostre model organitzatiu faciliti una governança democràtica i inclusiva?


Notícia històrica - CURSOS I FORMACIÓ - Jornada a Tàrrega per incrementar la seguretat de les batudes de caça - Federació Catalana de Caça\nJORNADA A TÀRREGA PER INCREMENTAR LA SEGURETAT DE LES BATUDES DE CAÇA\nEn el marc de la Fira del Caçador, l’Escola Agrària de Tàrrega acollirà aquesta dissabte dia 23 una jornada tècnica sobre seguretat i normativa en les batudes de caça.\nEl president de la Societat de Caçadors de Tàrrega, Benjamí Sala, va reconèixer ahir que “hem tingut molts ensurts fent batudes ja que malgrat posar els cartells reglamentaris, la gent passa i és molt perillós” i va fer una crida a ciclistes i persones que passegen pel camp perquè assisteixin a la jornada.\nLa major part de les activitats de la Fira del Caçador tindran lloc diumenge entre les 8 i les 15 hores, al càmping municipal, amb un centenar d’expositors amb les últimes novetats en eines de caça, alimentació i articles artesans.\nEl programa inclourà, entre altres activitats de divulgació dels beneficis de la caça, una mostra de falconeria, demostracions aèries i exhibicions eqüestres i de gossos de defensa de la firma Borgescan.\nL’alcaldessa, Rosa Maria Perelló, va assegurar que aquest “és un esdeveniment important que forma part del calendari firal de la ciutat”.


Cartes a la Directora 27/12/2016\nEls hospitals de titularitat pública no poden abaixar les persianes i penjar el rètol de complet. Els serveis d’urgències d’aquests hospitals tenen l’obligació d’atendre, malgrat les dificultats de sobresaturació estacional, tots els pacients que per la seva patologia calgui ingressar.\nMoltes urgències es podrien resoldre en els mateixos centres d’assistència primària, però per la falta de criteris i de mentalització els pacients prefereixen esperar-se hores i hores en un gran hospital per la confiança que aquests centres els mereixen. Aquests pacients són, en part, responsables del col·lapse de les urgències.\nUn pacient pot ingressar per urgències, per consultes externes o derivat des d’un altre centre per la complexitat clínica del seu procés. També són urgències les patologies que han de ser tractades amb la màxima celeritat: càncers, infarts, tumors cerebrals, etc.\nEl problema és complex i estacional. L’entrada de l’hivern és la que crea més problemes, més dificultats, malgrat els esforços del personal per fer-hi front. Reforços de plantilla, obertura d’espais per humanitzar l’espera, donar sortida urgent a proves clíniques complementàries (analítiques, ecografies, radiologia, escàners, ressonàncies magnètiques, etc.).\nL’hospital treballa les vint-i-quatre hores del dia, el personal hi deixa la vida per les vides dels pacients, i el més dolorós és la crítica malintencionada per desprestigiar el nostre sistema de salut.\nPERE MANUEL GIRALT PRAT\nMés llibres per als nens\nA la televisió, anuncis de joguines per tot arreu. El que els infants, almenys a primera vista, “volen”. Però mai no desitjarem una cosa que no sabem que existeix. I, desgraciadament (sempre sense generalitzar), molts gairebé no coneixen els llibres. No solament perquè els pares no els en faciliten, sinó també perquè a la televisió la publicitat de llibres gairebé no hi té cabuda.\nSí, allò que ensenya, amb lletres o sense, i convida a crear mons imaginaris i a estimular la ment. A les empreses de joguines, no obstant, els interessa més vendre Barbies vestides de color rosa a les nenes i superherois vestits de negre als nens que no pas objectes amb fulls de paper que poden avorrir.\nNo, els llibres no tenen explosius, efectes especials ni purpurina. El seu atractiu és la capacitat que tenen per exercitar el pensament i provocar sentiments, fer-nos una mica més humans.\nEstimulem els més petits perquè la seva imaginació no tingui límits. Regalem-los llibres o acabarem construint una societat d’ignorants.\nLAURA ROSSELLÓ GARCIES\nMenors i família\nAquests dies estan sortint als mitjans casos de famílies que s’han vist privades dels seus fills per errors de la DGAIA (la direcció general d’Atenció a la Infància i l’Adolescència).\nNo són casos aïllats, són casos que han tingut la capacitat, el temps i els recursos per arribar fins al final, i que un jutge els doni la raó. Però són moltíssims més els casos de famílies que se senten maltractades pel nostre sistema de protecció i que s’enfronten al gegant de l’administració. Mentrestant, un dolor innecessari en veure com et prenen els teus fills, una situació extrema que només s’hauria de produir en casos molt greus que tots ens podem imaginar.\nJa està bé de posar-nos una bena als ulls davant de tanta injustícia. De perdre’ns en estadístiques que admeten altres interpretacions diferents de les que es donen. Hem de començar a canviar aquest model que té heretats massa vicis del passat. Si no, tot perd credibilitat, començant pel model de país que volem crear.\nPRESIDENT DE L’ASSOCIACIÓ PER A LA DEFENSA DEL MENOR\nEl Barça Lassa pateix per derrotar el Lleida (4-1)\nJxCat portarà aquest dilluns a la fiscalia les paraules de Santamaría per presumpta prevaricació\nLa temperatura de l'aigua del mar acaba l'any més freda del normal\nPablo Machín: “Hem acostumat molt i bé a l’afició”


2 min. Barcelona 10/08/2015 06:45\n260x360 Els Xiquets de Tarragona descarreguen per primer cop el 3d9f als Pallaresos. ELOISA RUIZ / XIQUETS DE TARRAGONA Els Xiquets de Tarragona descarreguen per primer cop el 3d9f als Pallaresos. ELOISA RUIZ / XIQUETS DE TARRAGONA\nEl carrer Nou dels Pallaresos ha esdevingut carrer de castells de nou pisos gràcies als Xiquets de Tarragona. La festa major del municipi del Tarragonès ha vist aquest diumenge la millor actuació realitzada per una colla castellera. Els Xiquets han acompanyat el tres de nou amb folre amb el cinc de vuit i el dos folrat.


Consorci Corporació Sanitària Parc Taulí de Sabadell - Les consultes externes del Servei d’Oftalmologia es traslladen a l’edifici Santa Fe\nEl trasllat es porta a terme amb dos objectius. En primer lloc, els espais que han ocupat fins ara, a la planta baixa de l’edifici Taulí, s’alliberaran per acollir una nova àrea d’hospitalització amb 12 llits, que seran destinats de manera prioritària a pacients procedents d’Urgències, i amb els quals s’espera contribuir a millorar el drenatge de pacients d’aquest Servei.\nD’altra banda, amb el canvi d’ubicació, el Servei d’Oftalmologia disposarà d’una major superfície i d’uns espais més confortables i adequats per a la millor atenció dels seus pacients. Els professionals del Servei d’Oftalmologia realitzen, diàriament, una mitjana de 205 visites ambulatòries d’adults i d’infants.\nEstà previst que el trasllat de tot l’equipament del Servei d’Oftalmologia fins a Santa Fe es porti a terme entre la tarda del dijous 9 de novembre i el dilluns 13 de novembre, de manera que els pacients ja seran citats a les noves consultes a partir dels dimarts 14 de novembre. És de destacar que, fins el mateix dia 14, les Urgències i les visites postoperatòries encara es faran en els espais actuals.\nLa reforma que s’ha portat a terme a la 3a planta de Santa Fe – que antigament havia estat una planta d’hospitalització de Ginecologia i Obstetrícia – ha consistit en la reconversió de les antigues habitacions en espais habilitats per a consultes externes, amb una nova sala d’espera i nous espais per serveis compartits. Properament, també està prevista la renovació de les caixes de tots els ascensors de l’edifici Santa Fe.


Apartments Ira Dubrovnik Croàcia - Ofertes d'hotels amb els MILLORS DESCOMPTES EN LÍNIA\nBiokovska 14, Costa, Dubrovnik, Croàcia, 20000 - Veure al mapa\n"I like the two bedroom which was comfortable and clean."\nKeeUnited Arab Emirates\nBarri Costa Cavtat Dubrovnik Centre Mata Vodopica Mata Vodopica Dubrovnik Centre Dubrovnik Centre Costa Dubrovnik Centre Zaton\nConvenientment situat a Dubrovnik, Apartments Ira és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartments Ira, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha transport hotel/aeroport, habitació familiar, lloguer de cotxes, visites turístiques.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, balcó/terrassa, aparell de televisió LCD/pantalla de plasma, TV satèl•lit/cable, nevera a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartments Ira la base perfecta per a gaudir de la seva estada a Dubrovnik.\nTots els tipus de viatgers (132) Parelles (60) Viatgers en solitari (8) Famílies amb infants petits (16) Famílies amb infants grans (20) Grups (28)


Des del departament de Promoció Econòmica de l'Ajuntament d'Abrera s'han engegat les darreres formacions i cursos pels últims mesos de l'any\nDurant els darrers quatre mesos de l'any des de l'Ajuntament s'ha previst realitzar un total de 10 cursos formatius. En total, durant l'any 2021 des del Departament de Promoció Econòmica hem programat 21 cursos formatius. Fins al mes de setembre ja s'han impartit 13 d'aquestes formacions de les quals s'han beneficiat 151 persones, un 60% de les quals han estat dones d'entre 16 i 65 anys.\nEnguany, la major part dels cursos s'han realitzat de manera telemàtica a causa de les mesures de prevenció davant la Covid-19. En aquests moments s'està treballant per recuperar la presencialitat a les formacions que s'imparteixen a Abrera. Des de l'Ajunament s'anima a totes les persones que busquen feina o bé volen millorar o ampliar la seva formació, perquè participin dels cursos gratuïts.


El teu carrer: Rosa Ribas Parellada\nTags: Cultura, història, Cultura, Castellers, carrer, noms\nRosa Ribas Parellada (1846-1886) va ser la primera mestra d'escola pública nascuda al Prat. Va néixer en una coneguda casa de pagès, Cal Quintana (Cal Xirivit), enderrocada a la dècada dels seixanta amb motiu de la construcció del barri de Sant Cosme. Es va casar amb el pagès Joan Farrés i Serra, de Cal Mariano, amb qui va tenir tres fills. Morí molt jove, a l'edat de quaranta anys, després del part del seu tercer fill a causa de les febres puerperals.\nEl segle XVIII es va produir un dels fets culturals més importants del Prat: l'inici de l'escolarització de la població. El primer mestre d'escola arribà al Prat l'any 1724, però no va ser fins a mitjan segle XVIII quan va comenaçar a funcionar una escola per a nenes, tot i que només s'hi ensenyava costura i doctrina. L'any 1857 s'aprova la Llei General d'Educació (coneguda com a Llei Moyano), que regulava i ordenava l'ensenyament i establia, per primer cop, l'escolarització obligatòria dels nens i les nenes a tots els municipis de més de cinc-cents habitants. Les nenes del Prat van poder accedir a uns estudis que comprenien un tímid procés d'alfabetització, doctrina i labors.\nL'any 1969 es va construir l'Institut de Batxillerat Baldiri Guilera, quan tota la zona que l'envoltava encara estava per urbanitzar. El 3 de juliol del 1969 s'aprovà atorgar el nom de Rosa Ribas Parellada a un dels carrers que acabarien delimitant la zona de l'institut, en homenatge a la mestra pratenca.\nCom a curiositat cal destacar que, un segle més tard, concretament l'any 1986, l'Ajuntament del Prat va atorgar a la seva filla, Virtudes Farrés Ribas, un lloc al nomenclàtor pratenc: els Jardins de l'hort de la Virtudes (PM 06/02/1986).


El nostre patró | Parròquia de Sant Jaume d'Arbeca\nSant Jaume és un dels dotze Apòstols de Jesús; fill del Zebedeu. Ell i el seu germà Joan van ser cridats per Jesús mentre estaven arreglant les seves xarxes de pescar al llac Genesaret.\nVan rebre de Crist el nom de “Boanerges”, que significa fills del tro, per la seva impetuositat.\nEn els evangelis es relata que sant Jaume té a veure amb el miracle de la filla de Jairo. Va ser un dels tres apòstols testimonis de la Transfiguració i més endavant, Jesús el va convidar, també amb Pere i Jaume el Menor, a compartir més de prop la seva oració a la Muntanya de les Oliveres.\nEls Fets dels Apòstols relaten que aquests es van dispersar per tot el món per portar la Bona Nova. Segons una antiga tradició, Jaume el Major se´n va anar a Espanya. Primer a Galícia, on va establir una comunitat cristiana, i després a la ciutat romana de Cèsar Augusta, l’actual Saragossa. La Llegenda Àuria de Jacobus de Voragine ens explica que els ensenyaments de l’Apòstol no van ser acceptats i només set persones es van convertir al Cristianisme. Aquests foren coneguts com els “set convertits de Saragossa”. Les coses van canviar quan la Mare de Déu es va aparèixer a l’Apòstol en aquesta ciutat, aparició coneguda com la Verge del Pilar. Des de llavors la intercessió de Maria va fer que els cors s’obrissin extraordinàriament a l’evangelització d’Espanya.\nEn els Fets dels Apòstols descobrim que va ser el primer apòstol martiritzat. Va morir assassinat pel rei Herodes Agripa I, el 25 de març de 41 AD (dia en què la litúrgia actual celebra l’Anunciació). Segons una llegenda, el seu acusador es va penedir abans que el matessin, per la qual cosa també va ser decapitat. Sant Jaume és conegut com el Major, distingint-lo de l’altre apòstol, Jaume el Menor.\nLa tradició també relata que els deixebles de Jaume van recollir el seu cos i el van traslladar a Galícia (extrem nord-oest d’Espanya). Les seves restes mortals estan a la basílica edificada en el seu honor a Santiago de Compostel·la. A Espanya, sant Jaume és el mes conegut i estimat de tots els sants i n’és considerat el patró. A Amèrica hi ha nombroses ciutats dedicades a l’apòstol a Xile, la República Dominicana, Cuba i altres països.


PROG 1 - 7 FEB 2020 CAT\nFEBRER de l'1 al 7\n1 FEBRER 20h\nJoan Laage (Kogut Butoh/USA) i Maruska Ronchi (Itàlia), artistes de dansa butoh a ORACLES Theatre.\nTwo Little Pierrot (de Joan Laage) és un duet inpsirat per la famosa figura italiana de la Commedia dell'Art, coneguda per la seva ingenuïtat i les seves escapades tragicòmiques. Obra presentada amb Kea Tonetti al Festival Butoh Tenri a París (2019). El compositor de Seattle, Scott Adams, va crear la música juganera i nostàlgica.\nRed Moon (de Maruska Ronchi) és una obra ritual sobre les energies femenines connectades als cicles de la\nlluna. Maruska excava el subconscient per retornar imatges arquetípiques a l'audiència. La puntuació musical de Red Moon ha estat barrejada per la pròpia artista.\nJoan Laage (Kogut) va estudiar amb Kazuo Ohno i Yoko Ashikawa i va ballar amb el grup artístic Gnome de Ashikawa al Japó a finals dels anys 80. Recentment ha estudiat amb Atsushi Takenouchi. Després d'establir-se a Seattle (1990), forma el grup Dappin Butoh, que va dirigir fins el 2001.\nActualment participa a festivals de butoh nacionals i internacionals i imparteix tallers. Joan Laage és membre del col·lectiu DAIPAN Butoh.\nScott Adams, resident de Seattle, és compositor, improvisador musical i multiinstrumentista. Ha compost diversos musicals i obres per a orquestra.\nMaruska Ronchi és coreògrafa i intèrpret de butoh. Ha estrenat en diferents països d'Europa, Canadà i Japó. Ensenya i treballa al costat d'Atsushi Takenouchi a la seva escola de Butoh a Itàlia. Després de treballar durant molts anys en companyies de teatre i dansa contemporània, va trobar i es va dedicar profundament al Butoh. Maruska considera la dansa com un procés alquímic de dissolució i densificació, i una reiteració de la matèria del cos, on cos i ment s'uneixen. És membre fundador d'HAIKUMU project i Cie de ta Soeur.\n2 FEBRER 19h\nPer a aquest ORACLE FLAMENC, Esperanza Cortes s'acompanyarà d'Óscar Soriano a la guitarra. 'El follet més màgic de Barcelona!\n6 FEBRER - De 20h a 00h\n7 FEBRER 20:30h\nAquesta agrupació d'uns deu cantants... depenent del temps i del dia, és un desastre i una ruïna! Havent per tots els mitjans intentat delinquir, ficar-se en política o fins i tot ser contractats per fregar terres i fracassant en totes les variants, van decidir que el que menys esforç requeria era bramar al carrer. Ja posats en la feina, van optar pel gènere que els va semblar de menor esforç, el GÒSPEL, ja que algun component de la banda va sentir en algun lloc que era la música dels esclaus negres a la Nord-amèrica de segle XIX.\nAixí que, sense pensar-s'ho dues vegades, van començar la seva marxa ni més ni menys que a la catedral de Barcelona (a la plaça, és clar!). Sent apadrinats per Clarence Bekker, líder de l'altra banda Playing for Change. I així han anat donant tombs per aquests mons de Déu, com lazarillos de Tormes, fins trobar-se a Oracles Theatre, on gustosament us esperen per oferir-vos un repertori que fins i tot té algun tema de gòspel...


Sánchez aprova una gran oferta d'ocupació pública a un mes de les eleccions - Diari de Girona\nSánchez aprova una gran oferta d'ocupació pública a un mes de les eleccions\n?Podem inclou en el seu programa la realització d'un referèndum a Catalunya ?Vox proposa que el Marroc pagui un mur a Ceuta i Melilla\nIglesias va parlar del referèndum com a «solució democràtica». e..p.\nIglesias va parlar del referèndum com a «solució democràtica».\nEl Govern de Pedro Sánchez va aprovar, menys d'un mes abans de les eleccions del proper 28 d'abril, la més gran oferta d'ocupació pública per a l'Administració General de l'Estat (AGE) en més d'una dècada. Segons va explicar la ministra de Política Territorial i Funció Pública, Meritxell Batet, el pla d'aquest exercici comptarà amb 33.793 places. La dada supera la ja important oferta de 2018, i cal remuntar-se fins al 2008 per trobar una xifra superior. D'aquesta manera, Sánchez aconsegueix el seu desig d'arribar a les eleccions amb un gran pla de treball públic que li serveixi com un potent argument electoral.\nPer part seva, el secretari general de Podem, Pablo Iglesias, va anunciar que al programa electoral de la seva formació inclouran la realització d'un referèndum a Catalunya com a «solució democràtica», però va matisar que qualsevol decisió sobre la realització del mateix necessita ser consensuada entre les forces polítiques. Per a Iglesias, aquest referèndum ha de reflectir totes les opcions possibles, que «no tenen per què ser només dues», i va incidir que aquesta proposta necessita suports. «Un no pot tancar-se amb la seva proposta, hi ha d'haver majoria», va recordar.\nEn un altre ordre de coses, el president de Vox, Santiago Abascal, va plantejar la construcció d'un mur a les fronteres de Ceuta i Melilla amb el Marroc «que potser hauria de pagar» el país alauita, que segons la seva opinió envia «onades d'immigrants clandestins» cap a Espanya per fer xantatge a la UE. Abascal va afegir que l'exèrcit hauria de vigilar les dues fronteres fins que s'aixequi aquest mur i rebre «les ordres necessàries» per defensar-les.\nParal·lelament, el número dos de la llista del Partit Popular per al Congrés dels Diputats per Madrid, Adolfo Suárez Illana, va destacar el valor econòmic, social i cultural dels toros i la caça, que aporten 3.000 milions d'euros i 6.500 a l'economia estatal, respectivament. A més, va destacar que suposen també una «solució important per a un altre dels nostres problemes, que és la despoblació en el món rural».


Esquerra Unida i Alternativa de Terrassa: Celebrada la primera assemblea d'EUiA a Terrassa d'aquest curs\nCelebrada la primera assemblea d'EUiA a Terrassa d'aquest curs\nAquest dissabte 5 d'octubre pel matí a l'Espai Roig de Ca n'Anglada, EUiA de Terrassa hem reunit la nostra assemblea local per primer cop aquest curs per marcar l'estratègia política a seguir els propers mesos.\nEl grau de debat ha estat molt constructiu i l'Informe Polític presentat pel coordinador local Ivan Martos, incorporant les aportacions del debat, ha obtingut un consens unànim.\nL'Informe valora que hem començat aquest nou curs en peu de guerra, ja que les agressions dels governs espanyol i català als drets socials de les classes populars augmenta. Mentres aquests governs són presoners dels seus propis casos de corrupció, ens fan pagar a la gran majora de la població el deute de la banca i les imposicions neoliberals de la Troika, en forma de pressupostos antisocials, retallades als serveis públics com educació o sanitat, baixada de salaris, atac a la negociació col·lectiva, falta de treball i d'accés a l'habitatge, emigració de la joventut, falta d'oportunitats, reforma de les pensions... En definitiva ens trobem davant el govern de les tres P (Paro, Pobreza, Pesimismo).\nDavant aquestes agressions veiem i saludem amb alegria com alguns col·lectius es resisteixen a la derrota amb lluites exemplars i dignes, com la dels docents a les Illes Balears o la dels treballadors de la sanitat, de CatalunyaCaixa o de Panrico. A la nostra ciutat, el Col·lectiu d'Aturats majors de 50 anys o els Iaioflautas ens mostren com la lluita social pels nostres drets i el nostre futur tot just comença.\nAquestes darreres setmanes EUiA de Terrassa ha treballat donant suport a les recollides de signatures de la ILP per la Renda Garantida Ciutadana, per combatre la pobresa a Catalunya. Hem fet declaracions de suport als treballadors de CX que pateixen un ERE i ens hem posicionat sobre la Diada nacional d'enguany. També hem dit que no ens ha agradat ni el fons ni la forma com s'ha privatitzat el servei d'autobusos a Terrassa. I, en definitiva, la nostra militància continua treballant en els seus barris i àmbits per combatre la crisi i per una societat socialment més justa.\nEUiA de Terrassa ens marquem l'objectiu ambiciós de ser el referent polític de la gent que lluita a la nostra ciutat. Per això en aquesta assemblea hem decidit millorar sensiblement la nostra organicitat. Hem renovat la nostra comissió política local, dotant a més companys de responsabilitats concretes per distribuir millor les nostres tasques. Hem acordat constituir dos noves àrees de treball: una sobre moviment popular i una altra sobre educació, per a poder coordinar millor a la nostra gent que treballa en aquests àmbits i poder generar posicionament polític.\nEUiA de Terrassa pensem que és un problema que les lluites socials estiguin tan dividides i sectorialitzades. Pensem que és necessari un espai on conflueixin les lluites contra les polítiques neoliberals i pels nostres drets. Creiem que a la nostra ciutat aquest espai on poden confluir i coordinar-se aquestes lluites és la Plataforma Cívica de Terrassa pels Drets Socials, per això fem una crida a les entitats i moviments socials de la ciutat a que hi participin activament.\nTambé hem acordat convocar una assemblea local oberta per a debatre la nostra posició sobre la qüestió nacional catalana i el dret a decidir. La farem el proper dissabte 19 d'octubre, i el debat serà a partir del document “Un Projecte Constituent per a Catalunya”\nEUiA de Terrassa hem decidit donar suport a la proposta d'acord de funcionamet de la coalició ICV-EUiA a Terrassa, pel que queda de legislatura municipal. Instem als companys d'ICV-Terrassa a que signem aviat aquest acord per a un millor funcionament de la coalició. També proposem que els regidors del nostre grup facin plens i trobades obertes als militants de la coalició i a la ciutadania, sobre temes de ciutat.\nTambé sobre qüestions municipalistes hem acordat iniciar durant aquest curs un procés d'elaboració de propostes programàtiques per a Terrassa. Abans del proper estiu ens comprometem també a escollir el cap de llista d'EUiA per a les properes eleccions a Terrassa. També treballarem per a que les properes eleccions municipals vagin, com ha dit el coordinador local Ivan Martos, “més enllà de l'alternança, per l'alternativa”. En aquest sentit proposem un gran pacte de les forces d'esquerres i antineoliberals de la ciutat per a presentar una candidatura unitària a les properes eleccions municipals, on estiguem EUiA, ICV, la CUP, el Procés Constituent, etc... Intensificarem els contactes en aquesta línea.\nEn els propers mesos EUiA de Terrassa tenim pensat treballar diferents campanyes monotemàtiques, contra l'atur i pel dret al treball, contra la corrupció a Catalunya, contra la reforma de la llei de règim local i en defensa del municipalisme i contra la reforma de les pensions que vol fer el PP.\nFinalment, EUiA de Terrassa donem suport i cridem a participar en les mobilitzacions contra la LOMCE (anomenada Llei Wert), especialment a la Vaga general d'educació convocada pel proper 24 d'octubre. La LOMCE és una llei conservadora i classista, que vol trencar la concepció d'universalitat, equitat i igualtat en el model educatiu. Entre altres temes, la LOMCE defensa la segregació de sexes a les escoles, imposa l'assignatura de religió a les aules i deixa en segon terme llengües com el català, acabant amb l'exitós model d'immersió lingüística a Catalunya.\nPublicat per EUiA de Terrassa a 21:35


El 112 rep sis avisos pel vent al Tarragonès | Reusdigital.cat diari de Reus. Notícies i actualitat del Camp de Tarragona\nEl 112 rep sis avisos pel vent al Tarragonès\nQuatre dels quals, de la Canonja\n28 de Gener de 2019, per ACN/ Redacció\nEl vent ha provocat afectacions en poblacions del Tarragonès\nEl telèfon d'emergències 112 ha rebut un total de 78 trucades d'arreu del país relacionades amb l'episodi de fort vent des que es va activar l'alerta del pla Ventcat, aquest passat diumenge, i fins aquest dilluns a les 9 del matí. Moltes de les trucades, concretament 24, han estat a la ciutat de Barcelona.\nDel Baix Llobregat, ha rebut 10 trucades, cinc de les quals de Cornellà de Llobregat. Del Segrià, se n'han registrat nou, sis de les quals a Lleida. Del Tarragonès, també n'han rebut sis, quatre de les quals de La Canonja. La majoria d'incidències han estat per caiguda d'arbres, destrosses de mobiliari urbà o cobertes d'edificis arrancades, però no se n'ha registrat cap de greu.\nProtecció Civil manté el pla Ventcat en fase d'alerta i demana a la població extremar les precaucions, per exemple en la conducció. Protecció Civil també manté en prealerta el pla Neucat per episodi extens de neu al Pirineu i Prepirineu.\nLa neu podria afectar aquest dilluns al matí les comarques de la Noguera, la Segarra, la Conca de Barberà i l'Anoia, segons informa Protecció Civil.\nLes víctimes mortals en accidents de trànsit al Camp es redueixen un 30%\nUna quarantena d'incidències causades pel temporal Glòria a Reus


Amory - Viquipèdia, l'enciclopèdia lliure\n33° 59′ 14″ N, 88° 29′ 02″ O / 33.98722°N,88.48389°O / 33.98722; -88.48389\nAmory és una població dels Estats Units a l'estat de Mississipí. Segons el cens del 2000 tenia una població de 6.956 habitants.\nSegons el cens del 2000, Amory tenia 6.956 habitants, 2.876 habitatges, i 1.903 famílies. La densitat de població era de 358,1 habitants per km².\nDels 2.876 habitatges en un 30,6% hi vivien nens de menys de 18 anys, en un 43,8% hi vivien parelles casades, en un 19,3% dones solteres, i en un 33,8% no eren unitats familiars. En el 31,7% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,97.\nPer edats la població es repartia de la següent manera: un 25,9% tenia menys de 18 anys, un 8% entre 18 i 24, un 25% entre 25 i 44, un 22,5% de 45 a 60 i un 18,7% 65 anys o més.\nL'edat mediana era de 38 anys. Per cada 100 dones de 18 o més anys hi havia 75,3 homes.\nLa renda mediana per habitatge era de 28.789 $ i la renda mediana per família de 37.891 $. Els homes tenien una renda mediana de 30.913 $ mentre que les dones 21.356 $. La renda per capita de la població era de 14.092 $. Entorn del 17,1% de les famílies i el 20,7% de la població estaven per davall del llindar de pobresa.\nA Wikimedia Commons hi ha contingut multimèdia relatiu a: Amory\n↑ 2,0 2,1 2,2 «Fact Sheet- Amory». American Fact Finder. Oficina del Cens dels Estats Units, 12-01-2010.\n↑ «Geographic Comparison Table- Amory». American Fact Finder. Oficina del Cens dels Estats Units, 12-01-2010.\nObtingut de «https://ca.wikipedia.org/w/index.php?title=Amory&oldid=21831030»\nLa pàgina va ser modificada per darrera vegada el 27 ago 2019 a les 19:16.


Desarticulat un grup criminal i detinguts tr... - Govern.cat\nquery_builder 7 març 2021 10:02\nDesarticulat un grup criminal i detinguts tres homes que es feien passar per repartidors per furtar i robar en empreses logístiques de Catalunya\nEls detinguts utilitzaven furgonetes amb logotips d’empreses de missatgeria i accedien als magatzems vestits amb roba de feina per fer els furts sense aixecar sospites entre la resta de treballadors\nAgents de la Policia de la Generalitat – Mossos d’Esquadra de la Unitat d’Investigació de la comissaria de Tarragona van detenir dilluns tres homes de 32, 33 i 34 anys, de nacionalitat espanyola, un veí de Badalona i els altres dos amb domicili desconegut, com a presumptes autors dels delictes de pertinença a grup criminal, un robatori amb violència, un robatori amb força i, com a mínim, 12 delictes de furt.\nLa investigació policial va començar el mes de novembre de l’any 2020 arran d’un robatori amb força en una empresa del Polígon Industrial Riu Clar a Tarragona. Segons es va poder saber, quatre individus van arribar al lloc amb una furgoneta, van forçar la porta de l’empresa i van sostreure un palet amb material electrònic valorat en gairebé 4.500 euros.\nA partir d’aquell primer fet, els investigadors van detectar un augment de furts a la zona, principalment a empreses de missatgeria amb magatzems amb molta paqueteria. En aquest cas, la majoria de fets analitzats eren furts que seguien un mateix patró.\nEls investigats triaven empreses on el volum de feina fos elevat i on, per gestionar els repartiments de paqueteria, els magatzems estiguessin amb les portes obertes durant el torn de treball. Llavors, mitjançant una furgoneta amb característiques idèntiques a les que fan servir els repartidors, els detinguts accedien a les naus vestits amb roba de feina i es feien passar per treballadors per carregar paquets i caixes i marxar ràpida i discretament del lloc.\nAmb aquest mateix modus operandi, els mossos van poder relacionar el grup criminal amb fins a 12 furts, la meitat a Tarragona i la resta a Reus, Constantí, Hospitalet de Llobregat, Terrassa, Tàrrega i Roda de Ter. A més, al grup també se l’investiga per un robatori amb violència ja que en un furt a l’Hospitalet de Llobregat van ser sorpresos per un treballador i, després de forcejar amb ell i altres treballadors més, van estar a punt d’atropellar-los amb la furgoneta en la fugida.\nDe la investigació policial destaca la facilitat que tenia el grup per aconseguir furgonetes i adequar-les amb distintius d’empreses de missatgeria que els permetien cometre els furts de forma discreta.\nAmb el grup identificat i acreditada la seva activitat delictiva, els investigadors van detenir a Santa Oliva tres homes entre els quals hi havia el líder del grup, de 35 anys amb domicili a Badalona.\nEls detinguts, que acumulen entres els tres un centenar d’antecedents policials, van passar dijous a disposició del jutjat d’instrucció en funcions de guàrdia del Vendrell. Els detinguts de 34 i 35 anys van quedar en llibertat amb càrrecs mentre que el de 32 anys va ingressar a presó per una requisitòria per una altra causa.\nDesarticulat un grup criminal i detinguts tres homes que es feien passar per repartidors per furtar i robar en empreses logístiques de Catalunya 497\nDesarticulat un grup criminal i detinguts tres homes que es feien passar per repartidors per furtar i robar en empreses logístiques de Catalunya 514